Sep 27,2015
సుజుకీ ప్లాంటులో అలజడి
న్యూఢిల్లీ: ప్రముఖ వాహన తయారీ సంస్థ సుజుకీకి చెందిన మానేసర్‌ ప్లాంట్‌లో తాత్కాలిక ఉద్యోగులు తమ వేతనాలను పెంచాలంటూ శనివారం నిరసనలకు దిగినట్లు సమాచారం. ఉదయం షిఫ్ట్‌కు వచ్చిన దాదాపు 300 మంది ఉద్యోగులు వేతనాలను పెంచాలంటూ ప్లాంటులో భారీ ఎత్తున నినాదాలు చేశారు. తమకు కూడా పూర్తిస్థాయి ఉద్యోగుల మాదిరిగానే వేతనాలను చెల్లించాలని వారు కోరారు. ఇటీవలే సంస్థ రానున్న మూడేళ్ల కాలం పాటు గుర్‌గావ్‌, మానేసర్‌ ప్లాంట్‌లలో పనిచేసే పూర్తిస్థాయి ఉద్యోగుల వేతనాలను రూ.16,800 పెంచుతూ నిర్ణయం తీసుకున్న సంగతి తెలిసిందే. యాజమాన్యం వీరి డిమాండ్ల పరిష్కారానికి కృషి చేస్తానంటూ తగిన హామి ఇచ్చిన నేపథ్యంలో వారు తమ నిరసనలను విరమించుకున్నట్లు సమాచారం.
మీ స్నేహితులకు రికమెండ్ చెయ్యండి